
            Nr.23/252/2009
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectul de Lege pentru modificarea şi completarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România, transmis cu adresa nr.P.L.x 279 din 25 mai 2009 şi înregistrat cu nr.23/252 din 26 mai 2009.



În raport de obiectul şi conţinutul reglementării, proiectul de lege face parte din categoria legilor ordinare.


În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 26.06.2009









                                                                           Nr.23/249/2008

R A P O R T

asupra proiectul de Lege pentru modificarea şi completarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, spre dezbatere, în fond, cu proiectul de Lege pentru modificarea şi completarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România, transmis cu adresa nr.P.L.x 279 din 25 mai 2009 şi înregistrat cu nr.23/252 din 26 mai 2009.



Senatul, în calitate de primă Cameră sesizată, în şedinţa din 20 mai 2009, a adoptat proiectul de lege cu amendamente.


Consiliul Legislativ, cu avizul nr.272 din 1 aprilie 2009, a avizat favorabil proiectul de lege cu observaţii şi propuneri.



Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic, cu avizele nr.P.L.x.279/10.06.2009 şi nr.26/476/11.06.2009, au avizat favorabil proiectul de lege.



Proiectul de lege are ca obiect de reglementare modificarea şi completarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România, aprobată cu modificări şi completări prin Legea nr.230/2003, cu modificările şi completările ulterioare, urmând transpunerea în dreptul intern a noilor reglementări în domeniu, prevăzute de Directiva 2007/46/CEE a Parlamentului European şi a Consiliului din 5 septembrie 2007 de stabilire a unui cadru pentru omologarea autovehiculelor şi remorcilor acestora, precum şi a sistemelor, componentelor şi unităţilor tehnice separate destinate vehiculelor respective.

Prin adoptarea proiectului de lege, se ating următoarele obiective:

- se asigură crearea cadrului general necesar pentru modificarea reglementărilor existente în scopul transpunerii prevederilor Directivei 2007/46/CE până la 29 aprilie 2009;

- se asigură completarea prevederilor privind obligaţiile producătorilor de vehicule şi sancţiunile aplicabile acestora, în conformitate cu prevederile Directivei 2007/46/CE;

- se asigură îmbunătăţirea prevederilor ordonanţei, în baza existenţei acumulate pe perioada aplicării acesteia;

- să asigură respectarea cerinţelor Regulamentului (CE) nr.712/2007 privind includerea în legislaţia naţională a sancţiunilor prevăzute de regulament şi punerea în aplicare a acestora.



Membrii Comisiei pentru industrii şi servicii au examinat proiectul de lege în şedinţa din 25 iunie 2009 şi au hotărât, cu majoritate de voturi, să propună Plenului Camerei Deputaţilor adoptarea proiectului de Lege pentru modificarea şi completarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România cu amendamente admise şi respinse.


La lucrările comisiei au participat invitaţi din partea Ministerului Transporturilor şi Infrastructurii: domnii Anton Marin – secretar de stat, Şerban Cucu – director general, doamna Carmen Pop, şi Registrului Auto Român: domnii Constantin Ionescu – director executiv, Cristian Bucur – şef departament şi Adrian Răduţă – şef compartiment.


La lucrările comisiei au fost prezenţi 27 de deputaţi din totalul de 28 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

I.    A M E N D A M E N T E     A D M I S E 



În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	 Text O.G. nr.78/2000 cu modificările şi completările ulterioare
	Text adoptat de Senat
	Amendamente admise/

Autor
	Motivaţia

	0
	1
	2
	3
	4

	1
	
	Titlul legii

LEGE

pentru modificarea şi completarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere  în vederea înmatriculării sau înregistrării acestora în România


	Nemodificat
	

	2
	
	Art.I. - Ordonanţa Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România, publicată în Monitorul Oficial al României, Partea I, nr.412 din 30 august 2000, aprobată cu modificări şi completări prin Legea nr.230/2003, cu modificările şi completările ulterioare, se modifică şi se completează după cum urmează:
	Nemodificat
	


	0
	1
	2
	3
	4

	3 
	Titlul ordonanţei

ORDONANŢĂ 

privind omologarea, eliberarea cărţii de identitate şi certificarea autenticităţii vehiculelor rutiere  în vederea înmatriculării sau înregistrării acestora în România


	
	1. Titlul ordonanţei va avea următorul cuprins:

„ORDONANŢĂ 

privind omologarea, eliberarea cărţii de identitate şi certificarea autenticităţii vehiculelor rutiere  în vederea comercializării, înmatriculării sau înregistrării acestora în România”

Raportorii


	Conform prevederilor Directivei 2007/46/CE

	4 
	Art.1. - (1) Vehiculele rutiere pot fi înmatriculate sau înregistrate în România numai după omologarea şi certificarea autenticităţii acestora, după caz, de către Regia Autonomă «Registrul Auto Român», denumită în continuare R.A.R., organism tehnic specializat al Ministerului Transporturilor, Construcţiilor şi Turismului. 

(Text OG nr.35/2005)
(2) Categoriile de vehicule pentru care este obligatorie omologarea în vederea înmatriculării sau înregistrării în România se stabilesc prin ordin al ministrului transporturilor, construcţiilor şi turismului. 

(Text OG nr.35/2005)

(4) Până la data aderării României la Uniunea Europeană, pentru vehiculele rutiere noi prezentate pentru omologare naţională de tip a întregului vehicul şi care deţin omologare comunitară (CE) de tip a întregului vehicul valabilă, procedura de omologare naţională de tip a întregului vehicul cuprinde numai certificarea conformităţii tipului de vehicul rutier prezentat cu tipul de vehicul omologat în Uniunea Europeană, pe baza documentaţiei respective privind omologarea comunitară (CE) de tip a întregului vehicul, existentă sau prezentată la R.A.R. de către fabricantul vehiculului, reprezentantul acestuia sau importator.

(Text OG nr.35/2005)

(5) De la data aderării României la Uniunea Europeană sunt exceptate de la prevederile alin. (1) privind omologarea vehiculele rutiere utilizate care au fost înmatriculate ultima dată într-un stat membru al Uniunii Europene. 

(Text OG nr.35/2005)


	1.  La articolul 1, alineatul (4) se abrogă.

2. La articolul 1, alineatul (5) va avea următorul cuprins:

„(5) Sunt exceptate de la prevederile alin.(1) privind omologarea, vehiculele rutiere utilizate care au fost omologate comunitar, au fost înmatriculate ultima dată într-un stat membru al Uniunii Europene şi nu au suferit modificări constructive.”


	2. La articolul 1, alineatele (1) şi (2) vor avea următorul cuprins:

„Art.1. - (1) Vehiculele rutiere pot fi comercializate, înmatriculate sau înregistrate în România numai după omologarea şi certificarea autenticităţii acestora, după caz, de către Regia Autonomă „Registrul Auto Român”, denumită în continuare R.A.R., organism tehnic specializat al Ministerului Transporturilor şi Infrastructurii. 

(2) Categoriile de vehicule pentru care este obligatorie omologarea în vederea comercializării, înmatriculării sau înregistrării în România se stabilesc prin Reglementările RNTR – 2 şi RNTR – 7 care se aprobă prin ordin al ministrului transporturilor şi infrastructurii.”

Raportorii

3.  La articolul 1, alineatul (4) se abrogă.

4. La articolul 1, alineatul (5) va avea următorul cuprins:

„(5) Sunt exceptate de la prevederile alin.(1) privind omologarea, vehiculele rutiere utilizate care îndeplinesc cumulativ următoarele condiţii:

a) au fost omologate comunitar;

b) au fost înmatriculate ultima dată într-un stat membru al Uniunii Europene;

c) nu au suferit modificări constructive în raport cu datele înscrise în certificatul de înmatriculare.”

Raportorii


	Conform prevederilor Directivei 2007/46/CE.

Cele 3 condiţii trebuiesc îndeplinite cumulativ. Este necesară raportarea la datele înscrise.

	5 
	Art.11. – 

9. omologarea de tip a unui vehicul - omologare acordată unui vehicul în ansamblul său, condiţionată de existenţa tuturor omologărilor de tip ale vehiculului în ceea ce priveşte sistemele, echipamentele, componentele, piesele şi entităţile tehnice, prevăzute în legislaţia în vigoare în funcţie de categoria vehiculului respectiv; 

(Text Legea  nr.374/2005)

10. omologare de tip a unui vehicul în ceea ce priveşte sistemele, echipamentele, componentele, piesele şi entităţile tehnice - procedura administrativă prin care R.A.R. certifică faptul că un tip de vehicul rutier îndeplineşte condiţiile tehnice, precum şi alte condiţii specifice aplicabile pentru sistemul, echipamentul, componenta, piesa sau entitatea tehnică respectivă, conform legislaţiei în vigoare.

(Text Legea  nr.374/2005)


	3. La articolul 11, punctele 9  şi 10 vor avea următorul cuprins:
„9. omologarea de tip a întregului vehicul – omologare acordată unui vehicul în ansamblul său, pe baza omologărilor de tip ale vehiculului în ceea ce priveşte sistemele, echipamentele, componentele, piesele şi/sau unităţile tehnice separate existente şi/sau a încercărilor efectuate de către R.A.R. sau de alte servicii tehnice evaluate de R.A.R., care să ateste respectarea condiţiilor tehnice prevăzute în legislaţia în vigoare,  în funcţie de categoria vehiculului respectiv;

10. omologare de tip a unui vehicul în ceea ce priveşte sistemele, echipamentele, componentele, piesele şi unităţile tehnice separate - procedura prin care R.A.R. certifică faptul că un tip de vehicul rutier îndeplineşte cerinţele aplicabile pentru sistemul, echipamentul, componenta, piesa sau unitatea tehnică separată respectivă, potrivit legislaţiei în vigoare;”.


	5. La articolul 11, punctele 9  şi 10 vor avea următorul cuprins:

„9. omologarea de tip a întregului vehicul – omologare acordată unui vehicul în ansamblul său, pe baza omologărilor de tip ale vehiculului în ceea ce priveşte sistemele, echipamentele, componentele, piesele şi/sau unităţile tehnice separate existente, după caz. În cazul în care una sau mai multe din omologările menţionate nu pot fi prezentate, acestea se vor acord pe baza încercărilor efectuate de către R.A.R. sau de alte servicii tehnice evaluate de R.A.R., care să ateste respectarea condiţiilor tehnice prevăzute în legislaţia în vigoare,  în funcţie de categoria vehiculului respectiv;

Raportorii

Nemodificat


	Este necesar să se precizeze în ce condiţii se pot executa încercările.



	6 
	_________________

_________________
	4. La articolul 11, după punctul 10 se introduc două noi puncte, pct. 11 şi 12, cu următorul cuprins:

„11. serviciu tehnic – organizaţia sau organismul desemnat în urma evaluării de R.A.R. drept laborator de încercări, în vederea efectuării de încercări, sau drept organism de evaluare a conformităţii producţiei, în vederea efectuării evaluării iniţiale şi a altor încercări sau inspecţii, în numele R.A.R. R.A.R., ca autoritate de omologare, poate îndeplini el însuşi aceste funcţii;

12. certificat de conformitate - documentul eliberat de producător şi care certifică faptul că, în momentul fabricării, un vehicul aparţinând seriei tipului omologat comunitar a respectat toate reglementările referitoare la omologarea vehiculelor rutiere.”
	6. La articolul 11, după punctul 10 se introduc trei noi puncte, pct. 11, 12 şi 13, cu următorul cuprins:

„11. serviciu tehnic – organizaţia sau organismul desemnat în urma evaluării de R.A.R. drept laborator de încercări, în vederea efectuării de încercări, sau drept organism de evaluare a conformităţii producţiei, în vederea efectuării evaluării iniţiale şi a altor încercări sau inspecţii, în numele R.A.R.

Nemodificat

13. dispozitiv de manipulare – orice element de proiectare menit să influenţeze eficienţa sistemului de control al emisiilor motorului.”

Raportorii


	Prevederea finală îşi are sediul la art.15 lit.x).

Conform Regulamentului (CE) 715/2007.

	7 
	__________________
	5. La articolul 2, după alineatul (1) se introduce un nou alineat, alin.(11), cu următorul cuprins:

„(11) Pentru fiecare vehicul rutier omologat individual, R.A.R eliberează solicitantului omologării, la cererea acestuia, un certificat de omologare individuală.”


	Nemodificat (devine pct.7.).

	

	8 
	Art.2. - (2) În vederea înmatriculării sau înregistrării în România, R.A.R. eliberează cartea de identitate a vehiculului, conform prevederilor prezentei ordonanţe. 

(Text OG  nr.35/2005)


	6. La articolul 2, alineatul (2)  va avea următorul cuprins:

„(2) În vederea înmatriculării, a înregistrării sau a comercializării în România, R.A.R. eliberează cartea de identitate a vehiculului, potrivit prevederilor prezentei ordonanţe.”


	Nemodificat (devine pct.8.)
	

	9 
	Art.3. - Omologarea unui vehicul rutier este de tip sau individuală, după cum urmează: 
(Text OG  nr.35/2005)

a) omologarea naţională de tip a întregului vehicul - procedura administrativă prin care R.A.R. certifică faptul că un tip de vehicul rutier îndeplineşte condiţiile tehnice, precum şi alte condiţii privind admiterea în circulaţie, aplicabile conform legislaţiei în vigoare; 
(Text Legea  nr.374/2005)

b) omologarea individuală a unui vehicul - procedura administrativă prin care R.A.R. certifică faptul că un vehicul rutier îndeplineşte individual condiţiile tehnice, precum şi alte condiţii privind admiterea în circulaţie, aplicabile conform legislaţiei în vigoare; 
(Text Legea  nr.374/2005)

c) omologarea comunitară (CE) de tip a întregului vehicul - procedura administrativă prin care R.A.R. certifică faptul că un tip de vehicul rutier îndeplineşte condiţiile tehnice, precum şi alte condiţii privind admiterea în circulaţie, aplicabile conform legislaţiei în vigoare armonizate cu legislaţia comunitară în domeniu.

(Text Legea  nr.374/2005)


	7. Articolul 3 va avea următorul cuprins:

„Art.3. – Omologarea unui vehicul rutier este de tip sau individuală, după cum urmează:
a) omologarea naţională de tip a întregului vehicul - procedura prin care R.A.R. sau o autoritate competentă din alt stat membru al Uniunii Europene certifică faptul că un tip de vehicul rutier îndeplineşte cerinţele prevăzute de legislaţia naţională în vigoare, valabilitatea omologării fiind limitată la teritoriul statului care a acordat-o;
b) omologarea individuală a unui vehicul - procedura prin care R.A.R. sau o autoritate competentă din alt stat membru al Uniunii Europene certifică faptul că un vehicul rutier îndeplineşte individual cerinţele prevăzute de legislaţia naţională în vigoare, valabilitatea omologării fiind limitată la teritoriul statului care a acordat-o;
c) omologarea comunitară (CE) de tip a întregului vehicul - procedura prin care R.A.R. sau o autoritate competentă din alt stat membru al Uniunii Europene certifică faptul că un tip de vehicul rutier îndeplineşte cerinţele prevăzute de legislaţia comunitară în vigoare, valabilitatea omologării fiind extinsă pe tot teritoriul Uniunii Europene.”


	Nemodificat (devine pct.9.)


	

	10 
	Art.4. – (1) b) vehiculele rutiere utilizate care nu au mai fost înmatriculate în România, cu excepţia, de la data aderării României la Uniunea Europeană, a vehiculelor prevăzute la art.1 alin.(5); 

(Text Legea  nr.374/2005)

(2) Omologarea individuală se acordă de către R.A.R. prin reprezentanţele judeţene sau a municipiului Bucureşti. 

(Text OG  nr.35/2005)


	8. La articolul 4, litera b) a alineatului (1) şi alineatul (2) vor avea următorul cuprins:

„b) vehiculele rutiere utilizate care nu au mai fost înmatriculate în România, cu excepţia vehiculelor rutiere care îndeplinesc cumulativ următoarele condiţii:

1) au fost omologate comunitar;

2) au fost înmatriculate ultima dată într-un stat membru al Uniunii Europene;  

3) nu au suferit modificări constructive.

(2) Omologarea individuală se acordă de R.A.R. prin reprezentanţele sale teritoriale.”


	10. La articolul 4, litera b) a alineatului (1) şi alineatul (2) vor avea următorul cuprins:

„b) vehiculele rutiere utilizate care nu au mai fost înmatriculate în România, cu excepţia vehiculelor rutiere prevăzute la art.1 alin.(5).
Raportorii

Nemodificat
	Pentru evitarea repetiţiei.

	11 
	Art.5. - (4) La omologarea comunitară (CE) de tip a întregului vehicul, R.A.R. recunoaşte certificatele de omologare de tip ale unui vehicul în ceea ce priveşte sistemele, componentele şi entităţile tehnice ale acestuia emise de către autorităţile competente din statele membre ale Uniunii Europene în baza directivelor specifice aplicabile. 

(Text OG  nr.35/2005)


	9. La articolul 5, alineatul (4)  va avea următorul cuprins:

„(4) La omologarea comunitară (CE) de tip a întregului vehicul, R.A.R. recunoaşte certificatele de omologare de tip ale unui vehicul în ceea ce priveşte sistemele, componentele şi/sau unităţile tehnice separate ale acestuia, emise de autorităţile competente din statele membre ale Uniunii Europene în temeiul actelor normative comunitare aplicabile, precum şi certificatele de omologare de tip ale unui vehicul în ceea ce priveşte echipamentele, piesele şi componentele acestuia, emise de autorităţile competente din statele care sunt părţi contractante la acordurile de la Geneva în baza regulamentelor CEE-ONU aplicabile şi recunoscute prin legislaţia comunitară ca fiind echivalente cu actele normative comunitare aplicabile.”


	Nemodificat (devine pct.11.)
	

	12 
	Art.6. - Este interzisă comercializarea unui vehicul rutier care nu a fost omologat, de tip sau individual, ori căruia nu i s-a eliberat cartea de identitate a vehiculului de către R.A.R. conform prevederilor prezentei ordonanţe. 

(Text OG  nr.35/2005)


	10. Articolul 6 va avea următorul cuprins:

„Art.6. – (1) Este interzisă comercializarea unui vehicul rutier care nu a fost omologat, de tip sau individual, ori căruia nu i s-a eliberat cartea de identitate a vehiculului de R.A.R potrivit prevederilor prezentei ordonanţe.

(2) De la prevederile alin.(1) sunt exceptate vehiculele rutiere care nu se supun omologării potrivit reglementărilor în vigoare.”
	Nemodificat (devine pct.12.)
	

	13 
	Art.7. – (1) Omologarea naţională de tip a unui vehicul în ceea ce priveşte sistemele, echipamentele, piesele, componentele şi entităţile tehnice ale acestuia se acordă de R.A.R., la cererea fabricantului, a reprezentantului acestuia sau a importatorului, persoană juridică română, dacă vehiculul îndeplineşte condiţiile tehnice, precum şi alte condiţii aplicabile.

(Text Legea  nr.374/2005)

(3) De la data aderării României la Uniunea Europeană, omologarea comunitară (CE) de tip a unui vehicul în ceea ce priveşte sistemele, componentele şi entităţile tehnice ale acestuia se acordă de R.A.R., la cererea fabricantului sau a reprezentantului acestuia, dacă vehiculul îndeplineşte condiţiile tehnice, precum şi alte condiţii aplicabile, armonizate cu legislaţia comunitară în domeniu.

(Text Legea  nr.374/2005)

(5) Omologarea internaţională (CEE-ONU) de tip a unui vehicul în ceea ce priveşte echipamentele, piesele şi componentele acestuia se acordă de R.A.R., la cererea fabricantului sau a reprezentantului acestuia, dacă vehiculul îndeplineşte condiţiile tehnice, precum şi alte condiţii aplicabile.  

(Text Legea  nr.374/2005)


	11. La articolul 7, alineatele (1), (3) şi (5) vor avea următorul cuprins:

„(1) Omologarea naţională de tip a unui vehicul în ceea ce priveşte sistemele, echipamentele, piesele, componentele şi/sau unităţile tehnice separate ale acestuia se acordă de R.A.R., la cererea producătorului, a reprezentantului acestuia sau a importatorului, dacă vehiculul îndeplineşte cerinţele legale aplicabile.

(3) Omologarea comunitară (CE) de tip a unui vehicul în ceea ce priveşte sistemele, componentele şi/sau unităţile tehnice separate ale acestuia se acordă de R.A.R., la cererea producătorului sau a reprezentantului acestuia, dacă vehiculul îndeplineşte cerinţele legale aplicabile.

(5) Omologarea internaţională (CEE-ONU) de tip a unui vehicul în ceea ce priveşte echipamentele, piesele şi/sau componentele acestuia se acordă de R.A.R., la cererea producătorului sau a reprezentantului acestuia, dacă vehiculul îndeplineşte cerinţele legale aplicabile.”


	Nemodificat (devine pct.13.)

	________________

________________
	12. După articolul 7 se introduc două noi articole, art.71 şi 72, cu următorul cuprins:

„Art.71. - (1) R.A.R. poate refuza, pe motive întemeiate,  să acorde omologarea, în cazul în care constată că un tip de vehicul rutier, deşi se conformează reglementărilor aplicabile, prezintă un risc serios pentru siguranţa rutieră sau dăunează semnificativ mediului înconjurător şi/sau sănătăţii publice. 

(2) În situaţia în care R.A.R. consideră că anumite vehicule rutiere noi care deţin omologare comunitară (CE) de tip acordată de un alt stat membru al Uniunii Europene prezintă un risc serios pentru siguranţa rutieră sau dăunează semnificativ mediului înconjurător şi/sau sănătăţii publice, acesta poate refuza, pe motive întemeiate, pentru o perioadă de maximum şase luni, eliberarea cărţii de identitate a vehiculului în vederea înmatriculării, a înregistrării sau a comercializării. În acest caz, R.A.R. informează de îndată producătorul, celelalte state membre şi Comisia Europeană, precizând motivele refuzului, în special, dacă acesta este rezultatul lacunelor din reglementările relevante sau al aplicării incorecte a cerinţelor relevante.
Art.72. - Ministerul Transporturilor şi Infrastructurii, în calitate de autoritate competentă în domeniu, asigură notificarea R.A.R. ca autoritate şi serviciu tehnic pentru omologarea şi supravegherea introducerii pe piaţă a vehiculelor rutiere, precum şi notificarea celorlalte servicii tehnice evaluate de R.A.R, după caz, către Comisia Europeană şi Secretariatul General al Organizaţiei Naţiunilor Unite, potrivit procedurilor prevăzute de actele comunitare şi de acordurile de la Geneva.”

 
	Nemodificat (devine pct.14.)

	Art.10. - (6) La radierea unui vehicul rutier, ca urmare a casării acestuia sau a exportului, autoritatea competentă care efectuează radierea are obligaţia de a reţine cartea de identitate a vehiculului şi de a o transmite R.A.R. Pe cartea de identitate a vehiculului se va menţiona «Vehicul casat» sau «Vehicul exportat».

(Text OG  nr.35/2005)


	13. La articolul 10, alineatul (6) va avea următorul cuprins:

„(6) La radierea unui vehicul rutier, ca urmare a scoaterii definitive din România sau a dezmembrării la scoaterea din uz a acestuia, autoritatea competentă care efectuează radierea are obligaţia de a reţine cartea de identitate a vehiculului şi de a o transmite R.A.R. Pe cartea de identitate a vehiculului se menţionează Vehicul scos definitiv din România sau Vehicul dezmembrat.”


	Nemodificat (devine pct.15.)

	Art.11. - Eliberarea cărţii de identitate se face în următoarele condiţii: 

(Text OG  nr.35/2005)

a) în cazul omologării individuale, precum şi în cazul vehiculelor rutiere deja înmatriculate sau înregistrate în România, dacă vehiculul poate fi identificat şi corespunde normelor tehnice de siguranţă a circulaţiei, de protecţie a mediului, precum şi folosinţei căreia îi este destinat;

(Text Legea  nr.374/2005)

b) în cazul existenţei unei omologări naţionale de tip a întregului vehicul valabile, în baza copiei certificatului de omologare naţională de tip a întregului vehicul; 

(Text OG  nr.35/2005)

c) de la data aderării României la Uniunea Europeană, în cazul existenţei unei omologări comunitare (CE) de tip a întregului vehicul valabile, în baza certificatului de conformitate CE; 

(Text OG  nr.35/2005)

d) de la data aderării României la Uniunea Europeană, în cazul vehiculelor prevăzute la art.1 alin.(5), dacă vehiculul corespunde din punct de vedere al stării tehnice.

(Text OG  nr.35/2005)

__________
	14. Articolul 11 va avea următorul cuprins:    

„Art.11. – (1) Eliberarea cărţii de identitate se face cu respectarea următoarelor condiţii:

a) în cazul omologării individuale,  precum şi în cazul vehiculelor rutiere deja înmatriculate sau înregistrate în România, dacă vehiculul poate fi identificat şi corespunde normelor tehnice de siguranţă a circulaţiei rutiere, de protecţie a mediului, precum şi folosinţei căreia îi este destinat;

b) în cazul existenţei unei omologări naţionale de tip a întregului vehicul valabile, pe baza copiei certificatului de omologare naţională de tip a întregului vehicul;

c) în cazul existenţei unei omologări comunitare (CE) de tip a întregului vehicul valabile, pe baza certificatului de conformitate CE şi a acordării numărului naţional de registru.

d) în cazul vehiculelor prevăzute la art.1 alin.(5), dacă vehiculul corespunde din punctul de vedere al stării tehnice.

(2) Cu excepţia cazurilor prevăzute la art.71, nu este permisă refuzarea eliberării cărţii de identitate a vehiculului în vederea înmatriculării, a înregistrării sau a comercializării vehiculelor rutiere, din motive privind construcţia sau funcţionarea lor, dacă acestea respectă reglementările aplicabile.”


	16. Articolul 11 va avea următorul cuprins:

„Art.11. – (1) Eliberarea cărţii de identitate se face cu respectarea următoarelor condiţii:

a) în cazul omologării individuale,  precum şi în cazul vehiculelor rutiere deja înmatriculate sau înregistrate în România, dacă vehiculul poate fi identificat şi corespunde normelor tehnice de siguranţă a circulaţiei rutiere, de protecţie a mediului, precum şi folosinţei căreia îi este destinat;

b) în cazul existenţei unei omologări naţionale de tip a întregului vehicul valabilă, pe baza copiei certificatului de omologare naţională de tip a întregului vehicul;

Raportorii

c) în cazul existenţei unei omologări comunitare (CE) de tip a întregului vehicul valabile, pe baza certificatului de conformitate CE şi a acordării numărului naţional de registru.

d) în cazul vehiculelor prevăzute la art.1 alin.(5), dacă vehiculul corespunde din punctul de vedere al stării tehnice.

(2) Cu excepţia cazurilor prevăzute la art.71, nu este permisă refuzarea eliberării cărţii de identitate a vehiculului în vederea înmatriculării, a înregistrării sau a comercializării vehiculelor rutiere, din motive privind construcţia sau funcţionarea lor, dacă acestea respectă reglementările aplicabile.”

Raportorii


	Păstrarea corectă a acordului.

	Art.13. - (2) c) atestarea faptului că vehiculul nu figurează la data efectuării certificării autenticităţii ca dat în urmărire pe plan intern sau internaţional conform bazelor de date aflate la dispoziţia autorităţilor competente din România; 

(Text OG  nr.35/2005)

(6) Pentru vehiculele care nu corespund din punct de vedere al certificării autenticităţii, R.A.R. eliberează o notă de constatare. 

(Text OG  nr.35/2005)

(8) Certificatul de autenticitate al unui vehicul rutier este valabil timp de 60 de zile calendaristice de la data eliberării acestuia.

(Text Legea  nr.374/2005)


	15. La articolul 13, litera c) a alineatul (2) va avea următorul cuprins:

„c) atestarea faptului că vehiculul nu figurează, la data efectuării certificării autenticităţii, ca dat în urmărire pe plan intern sau internaţional, potrivit bazei de date puse la dispoziţia R.A.R de autorităţile competente din România;

16. La articolul 13, alineatele (6) şi (8) vor avea următorul cuprins:

„(6) Pentru vehiculele care nu corespund din punctul de vedere al certificării autenticităţii, în raportul de verificare eliberat, se menţionează motivele deciziei R.A.R.

(8) Certificatul de autenticitate al unui vehicul rutier este valabil pentru o singură înmatriculare, dar nu mai mult de 60 de zile calendaristice de la data eliberării acestuia.”


	17. La articolul 13, litera c) a alineatul (2) va avea următorul cuprins:

„c) atestarea faptului că vehiculul nu figurează, ca dat în urmărire pe plan intern sau internaţional, la data efectuării certificării autenticităţii, potrivit bazei de date puse la dispoziţia R.A.R de autorităţile competente din România;”

Raportorii

18. La articolul 13, alineatele (6) şi (8) vor avea următorul cuprins:

„(6) Pentru vehiculele care nu corespund din punct de vedere al certificării autenticităţii, în raportul de verificare eliberat, se menţionează motivele deciziei R.A.R.

Raportorii

Nemodificat
	Claritatea textului.

Menţinerea acordului.

	_______________

________________
	17. După articolul 131 se introduc două noi articole, art. 132 şi 133, cu următorul cuprins:

„Art.132. – Deţinătorul unei omologări de tip are următoarele obligaţii:

a) să informeze de îndată R.A.R. asupra oricărei modificări a datelor din dosarul de omologare;

b) să notifice R.A.R. cu privire la încetarea definitivă a producţiei unui anumit tip de vehicul;

c) să notifice R.A.R. cu privire la cazurile în care o omologare de tip pentru un vehicul este pe cale să îşi înceteze valabilitatea; 

d) să informeze de îndată R.A.R. în cazul în care este obligat să recheme o serie de vehicule care au fost deja înmatriculate, înregistrate sau puse în comercializare, deoarece unul sau mai multe sisteme, echipamente, componente sau unităţi tehnice separate instalate pe vehicul, prezintă un risc important pentru siguranţa rutieră, sănătatea publică sau protecţia mediului înconjurător;

e) să propună R.A.R. soluţii adecvate pentru eliminarea riscurilor prevăzute la lit. d);

f) să nu comunice utilizatorilor date tehnice diferite de datele aprobate de autoritatea de omologare;

g) să pună la dispoziţia utilizatorilor toate informaţiile relevante, precum şi instrucţiunile necesare care descriu orice condiţii speciale sau restricţii privind utilizarea vehiculului rutier, în cazul în care reglementarea aplicabilă conţine astfel de dispoziţii;

h) să pună la dispoziţia producătorilor de echipamente, componente, piese sau unităţi tehnice separate toate datele necesare pentru omologarea de tip sau certificarea acestor produse. În acest caz, producătorul vehiculului poate impune un acord obligatoriu producătorilor acestor produse pentru a proteja confidenţialitatea oricăror date care nu sunt destinate publicului, inclusiv cele legate de drepturile de proprietate intelectuală;

i) să furnizeze R.A.R. inclusiv datele şi specificaţiile tehnice care ar putea duce la rechemare sau la retragerea omologării de tip;

j) să nu utilizeze dispozitive de manipulare a performanţelor sau a funcţionării vehiculelor rutiere, cu excepţia cazurilor prevăzute în reglementările aplicabile în domeniu; 

k) să asigure accesul la informaţii, potrivit reglementărilor aplicabile în domeniu.
Art.133 – Nerespectarea prevederilor prezentei ordonanţe atrage răspunderea disciplinară, contravenţională, civilă sau penală, după caz, potrivit legii.”


	Nemodificat (devine pct.19.)

	Art.14. - (1) Constituie contravenţii următoarele fapte: 

(Text OG  nr.35/2005)

a) comercializarea unui vehicul rutier care nu este omologat sau nu deţine carte de identitate a vehiculului eliberată de R.A.R. conform prevederilor prezentei ordonanţe, după caz; 

(Text OG  nr.35/2005)

b) menţinerea în circulaţie a unui vehicul care a suferit modificări ale caracteristicilor menţionate în cartea de identitate a vehiculului, fără ca aceste modificări să fi fost menţionate în certificatul de înmatriculare;

(Text Legea  nr.374/2005)

c) nerespectarea cerinţelor precizate la art.9 alin.(2) şi (3) referitoare la efectuarea modificărilor la vehiculele rutiere înmatriculate sau înregistrate. 

(Text OG  nr.35/2005)

(2) Se sancţionează cu amendă: 

(Text OG  nr.35/2005)

a) de la 1.000 lei (RON) la 2.000 lei (RON) fapta prevăzută la alin. (1) lit. a); 

(Text OG  nr.35/2005)

b) de la 300 lei (RON) la 500 lei (RON) faptele prevăzute la alin. (1) lit. b) şi c). 

(Text OG  nr.35/2005)

(3) Contravenţiile prevăzute la alin.(1) lit.a) şi c) se constată şi se sancţionează de către personalul R.A.R. împuternicit în acest scop de către Ministerul Transporturilor, Construcţiilor şi Turismului. 

(Text OG  nr.35/2005)

(4) Contravenţia prevăzută la alin.(1) lit. b) se constată şi se sancţionează de către personalul Inspectoratului General al Poliţiei împuternicit în acest scop de către Ministerul Administraţiei şi Internelor. 

(Text OG  nr.35/2005)

(5) Prevederile prezentei ordonanţe referitoare la contravenţii se completează cu cele ale Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 

(Text OG  nr.35/2005)


	18. La articolul 14, alineatele (1)-(3) vor avea următorul cuprins: 

„Art.14. - (1) Constituie contravenţii următoarele fapte:

a) comercializarea unui vehicul rutier care nu este omologat, nu corespunde cu omologarea acordată sau nu deţine carte de identitate a vehiculului eliberată de către R.A.R., potrivit prevederilor prezentei ordonanţe, după caz;

b) menţinerea în circulaţie a unui vehicul care a suferit modificări ale caracteristicilor care se înscriu în cartea de identitate a vehiculului, fără ca aceste modificări să fi fost menţionate în cartea de identitate şi în certificatul de înmatriculare;

c) nerespectarea de către deţinătorul unei omologări de tip a obligaţiilor prevăzute la art.132 lit. a)-h);

d) nerespectarea de către deţinătorul unei omologări de tip a obligaţiilor prevăzute la art.132 lit. i)-k).
(2) Contravenţiile prevăzute la alin. (1) se sancţionează după cum urmează:

a) cu amendă de la 1.000 lei la 5.000 lei, cea prevăzută la lit. a) şi c); 

b) cu amendă de la 500 lei  la 1.000 lei,  cea prevăzută la lit.b) ;

c) cu amendă de la 5.000 lei la 10.000 lei, cea prevăzută la lit.d).

(3) Contravenţiile prevăzute la alin.(1) lit.a), c) şi d) se constată şi se sancţionează de personalul R.A.R. împuternicit în acest scop de Ministerul Transporturilor şi Infrastructurii.”

19. La articolului 14, după alineatul (5) se introduce un nou alineat, alin.(6), cu următorul cuprins:
„(6) Amenzile prevăzute la alin.(2) se pot actualiza prin Hotărâre a Guvernului.”


	20. Articolul 14 va avea următorul cuprins:
„Art.14. - (1) Constituie contravenţii următoarele fapte:

a) comercializarea unui vehicul rutier care nu este omologat sau nu corespunde cu omologarea acordată, potrivit prevederilor prezentei ordonanţe;

b) comercializarea unui vehicul rutier care nu deţine cartea de identitate a vehiculului eliberată de către R.A.R., potrivit prevederilor prezentei ordonanţe;

c) menţinerea în circulaţie a unui vehicul care a suferit modificări ale caracteristicilor care se înscriu în cartea de identitate a vehiculului, fără ca aceste modificări să fi fost menţionate în cartea de identitate;
d) nerespectarea de către deţinătorul unei omologări de tip a obligaţiilor prevăzute la art.132 lit. a) - e) şi i);
e) nerespectarea de către deţinătorul unei omologări de tip a obligaţiilor prevăzute la art.132 lit.f), g), h) şi k);

f) nerespectarea de către deţinătorul unei omologări de tip a obligaţiei prevăzute la art.132 lit.j).
(2) Contravenţiile prevăzute la alin. (1) se sancţionează după cum urmează:

a) cu amendă de la 500 lei la 1.000 lei, cea prevăzută la lit.c); 

b) cu amendă de la 1.000 lei  la 5.000 lei,  cea prevăzută la lit.d) şi e);

c) cu amendă de la 5.000 lei la 10.000 lei, cea prevăzută la lit.b) şi f);

d) cu amendă de la 10.000 lei la 30.000 lei, cea prevăzută la lit.a).
(3) Contravenţiile prevăzute la alin.(1) se constată şi se sancţionează de personalul R.A.R. împuternicit în acest scop de Ministerul Transporturilor şi Infrastructurii.

(4) Nivelul amenzilor prevăzute la alin.(1) se actualizează prin hotărâre a Guvernului în funcţie de rata inflaţiei.
(5) Prevederile prezentei ordonanţe referitoare la contravenţii se completează cu cele ale Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 

(6) Amenzile prevăzute la alin.(2) se pot actualiza prin Hotărâre a Guvernului.”
Raportorii


	Pentru o corectă aplicare a sancţiunilor de la alin.(2), faptele contravenţionale trebuie grupate după gravitate identică.

Neînscrierea în certificatul de înmatriculare se sancţionează de poliţia rutieră conform OUG nr.195/2002

Contravenţia de la alin.(1) lit.a) este cea mai gravă.

Toate contravenţiile prevăzute sunt  de competenţa R.A.R.

Contravenţiile sunt prevăzute în OUG nr.195/2002

	________________
	20. După articolul 14 se introduce un nou articol, art. 141, cu următorul cuprins:
„Art.141. - Resursele necesare pentru exercitarea activităţii de control şi supraveghere a pieţei în vederea aplicării prezentei ordonanţe se asigură de Ministerul Transporturilor şi Infrastructurii, în limitele fondurilor alocate anual de la bugetul de stat.”


	21. După articolul 14 se introduce un nou articol, art. 141, cu următorul cuprins:

„Art.141. - Resursele necesare pentru exercitarea activităţii de control şi supraveghere a introducerii vehiculelor pe piaţa din România se asigură de Ministerul Transporturilor şi Infrastructurii.”

Raportorii
	Trebuie precizat ce se înţelege prin supravegherea pieţei. Activitatea respectivă trebuie să fie permanentă.

	21 
	Art.15. - (1) m) supraveghează pe piaţă conformitatea cu tipul omologat a vehiculelor rutiere, sistemelor, echipamentelor, componentelor şi entităţilor tehnice ale acestora introduse pe piaţă; 

(Text OG  nr.35/2005)

n) supraveghează pe piaţă conformitatea materialelor de exploatare introduse pe piaţă; 

(Text OG  nr.35/2005)

u) efectuează operaţiunile impuse la certificarea autenticităţii vehiculelor şi eliberează certificatul de autenticitate sau nota de constatare, după caz. 

(Text Legea  nr.374/2005)

(2) În funcţie de neconformităţile constatate, R.A.R. poate impune deţinătorilor omologării de tip măsuri privind sistarea comercializării şi/sau retragerea lotului de vehicule neconforme, cu interdicţia comercializării sau a folosirii până la remediere ori retragerea din circulaţie a vehiculelor neconforme cu tipul omologat. 

(Text OG  nr.35/2005)


	21. La articolul 15, literele m) şi u) ale alineatului (1) vor avea următorul cuprins:

„m) supraveghează pe piaţă conformitatea cu tipul omologat a vehiculelor rutiere introduse pe piaţă;

22. La articolul 15, litera n) a alineatului (1) se abrogă.

u) efectuează operaţiunile impuse la certificarea autenticităţii vehiculelor şi eliberează certificatul de autenticitate;”

22. La articolul 15 alineatul (1), după litera u) se introduce o nouă literă, lit. v), cu următorul cuprins:

„v) evaluează serviciile tehnice, în condiţiile prevăzute de prezenta ordonanţă.”

24. La articolului 15, după alineatul (1) se introduce un nou alineat, alin. (11), cu următorul cuprins:

„(11) Dacă R.A.R. constată că vehiculele rutiere noi pe care le-a omologat nu mai sunt conforme cu tipul care a fost omologat, R.A.R. ia măsurile necesare pentru a se asigura că vehiculele rutiere produse se conformează tipului omologat.”

25. La articolul 15, alineatul (2) va avea următorul cuprins:

„(2) În funcţie de neconformităţile constatate, măsurile prevăzute la alin. (11) pot avea în vedere sistarea comercializării şi/sau retragerea lotului de vehicule rutiere neconforme, cu interdicţia comercializării sau a folosirii până la remediere, retragerea din circulaţie a vehiculelor rutiere neconforme cu tipul omologat, ori, după caz, retragerea omologării de tip.”


	22. La articolul 15, litera m) a alineatului (1) va avea următorul cuprins:

m) supraveghează conformitatea cu tipul omologat a vehiculelor rutiere introduse pentru prima dată pe piaţă;

Raportorii

23. La articolul 15, litera n) a alineatului (1) se abrogă.

24. La articolul 15, litera u) a alineatului (1) va avea următorul cuprins:

u) Nemodificat

25. La articolul 15 alineatul (1), după litera u) se introduc două noi litere, lit.v) şi x), cu următorul cuprins:
„v) evaluează serviciile tehnice, în condiţiile prevăzute de legislaţia în vigoare.

x) îndeplineşte funcţia de serviciu tehnic.”

Raportorii

Nemodificat (devine pct.26.)

Nemodificat (devine pct.27.)


	Precizare necesară.

Prezenta ordonanţă nu prevede condiţii de evaluare care se regăsesc în alte legislaţii.

Conform motivaţiei de la art.11 pct.11.

	________________
	26. La articolului 15, după alineatul (3) se introduce un nou alineat, alin.(4), cu următorul cuprins:

„(4) În situaţia în care R.A.R. constată că producătorul nu propune R.A.R. şi nu pune în practică măsuri corective eficiente pentru eliminarea riscurilor prevăzute la art. 132 lit. d), R.A.R. ia toate măsurile necesare, inclusiv retragerea omologării de tip a vehiculelor rutiere respective.”


	28. La articolului 15, după alineatul (3) se introduce un nou alineat, alin.(4), cu următorul cuprins:

„(4) În situaţia în care R.A.R. constată că producătorul nu informează, nu propune şi/sau nu pune în practică măsurile corective necesare pentru eliminarea riscurilor prevăzute la art. 132 lit. d), acesta ia măsurile prevăzute la alin.(2).”

Raportorii


	Reformulare pentru o mai bună precizare.

	27. În tot cuprinsul ordonanţei termenul: fabricant se înlocuieşte cu termenul: producător, iar sintagma entităţi tehnice se înlocuieşte cu sintagma unităţi tehnice separate”.

	Nemodificat (devine pct.29.)

	28. După articolul 18 se introduce următoarea menţiune:

„Prezenta ordonanţă transpune prevederile art.3 pct. 4, 5. (parţial), 6., 31. şi 36., art.4 alin.(3) (parţial) şi (4) (parţial), art.8 alin.(3) (parţial), art.13 alin.(1) (parţial), art.17 alin.(3) (parţial) şi (4) (parţial), art.24 alin.(5) (parţial) şi (6) (parţial), art.29 alin.(1) (parţial), art.30 alin.(1) (parţial), art.32 alin.(1), (2) (parţial) şi (3) (parţial), art. 35 alin.(1), art.37 alin.(1) (parţial) şi (2) (parţial), art.38 alin. (1), art.43 alin.(1) (parţial), art.46 (parţial) din Directiva 2007/46/CE a Parlamentului European şi a Consiliului din 5 septembrie 2007 de stabilire a unui cadru pentru omologarea autovehiculelor şi a remorcilor acestora, precum şi a sistemelor, componentelor şi unităţilor tehnice separate destinate vehiculelor respective, publicată in Jurnalul Oficial al Uniunii Europene (JOCE) nr. L 263 din 9 octombrie 2007.”


	Nemodificat (devine pct.30.)

	Art.II. – În termen de 60 de zile de la intrarea în vigoare a prezentei legi, Ministerul Transporturilor şi Infrastructurii va actualiza Ordinul ministrului lucrărilor publice, transporturilor şi locuinţei nr.211/2003 pentru aprobarea Reglementărilor privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea  - RNTR 2, publicat în Monitorul Oficial al României, Partea I, nr.275 şi 275 bis din 18 aprilie 2003, cu modificările şi completările ulterioare, şi Ordinul ministrului transporturilor, construcţiilor şi turismului nr.2.135/2005 pentru aprobarea Reglementărilor privind omologarea individuală, eliberarea cărţii de identitate şi certificarea autenticităţii vehiculelor rutiere - RNTR 7, publicat în Monitorul Oficial al României, Partea I, nr.1.160 din 21 decembrie 2005.


	Art.II. – În termen de 30 de zile de la intrarea în vigoare a prezentei legi, Ministerul Transporturilor şi Infrastructurii va actualiza Ordinul ministrului lucrărilor publice, transporturilor şi locuinţei nr.211/2003 pentru aprobarea Reglementărilor privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea  - RNTR 2, publicat în Monitorul Oficial al României, Partea I, nr.275 şi 275 bis din 18 aprilie 2003, cu modificările şi completările ulterioare, şi Ordinul ministrului transporturilor, construcţiilor şi turismului nr.2.132/2005 pentru aprobarea Reglementărilor privind omologarea individuală, eliberarea cărţii de identitate şi certificarea autenticităţii vehiculelor rutiere - RNTR 7, publicat în Monitorul Oficial al României, Partea I, nr.1.160 din 21 decembrie 2005.

Raportorii


	În conformitate cu art.III.

	____________


	Art.III. - Prezenta lege intră în vigoare la 60 de zile de la publicarea în Monitorul Oficial, Partea I.

Raportorii


	Conform solicitării iniţiatorului.

	Art.III. - Ordonanţa Guvernului nr. 78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România, publicată în Monitorul Oficial al României, Partea I, nr.412 din 30 august 2000, aprobată cu modificări şi completări prin Legea nr.230/2003, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 


	Art.IV. - Ordonanţa Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea înmatriculării sau înregistrării acestora în România, publicată în Monitorul Oficial al României, Partea I, nr.412 din 30 august 2000, aprobată cu modificări şi completări prin Legea nr.230/2003, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 

Raportorii


	Renumerotare necesară.


II.  A M E N D A M E N T E   R E S P I N S E 



În cursul dezbaterii, Comisia a respins următorul amendament:

	Nr.

crt.
	Text O.G. nr.78/2000 cu modificările şi completările ulterioare
	Text adoptat de Senat


	Amendamente propus/

Autor


	Motivaţia susţinerii/respingerii
	Camera 

decizională

	0
	1
	2
	3
	4
	5

	1
	Art.13. - (3) Activitatea de certificare a autenticităţii se efectuează prin metode nedistructive de către R.A.R.

(Text Legea  nr.374/2005)


	
	1. La articolul 13, alineatul (3) va avea următorul cuprins:

„(3) Activitatea de certificare a autenticităţii se efectuează prin metode nedistructive de către R.A.R. sau agenţi economici autorizaţi ai acestuia.”

Dep.Istvan Antal – UDMR


	Motivaţia susţinerii

Descentralizarea activităţii RAR, eliminarea cozilor interminabile şi a costurilor suplimentare pentru cetăţeni.

Motivaţia respingerii

Activitatea de certificare a autenticităţii nu poate fi externalizată, deoarece trebuie realizată de o instituţie publică care trebuie să aibă acces la baza de date a Ministerului Administraţiei şi Internelor.
	Camera Deputaţilor


Raportori:

Dep.Iulian Iancu – PSD+PC


Dep.Aurelia Vasile – PSD+PC


Dep.Viorel Balcan – PSD+PC

Dep.Mircea Marin – PD-L


Dep.George Ionescu – PD-L



Dep.Constantin Mazilu – PSD+PC

Dep.Alin Trăşculescu – PD-L


Dep.Emil Bostan – PNL



Dep.Matei Brătianu – PSD+PC

Dep.Dumitru Chiriţă – PSD+PC

PREŞEDINTE,

Iulian Iancu
Consilier parlamentar,
Viorela Gondoş

